
25 Απριλίου 2014 


ΑΠΟΦΑΣΕΙ Σ 

Αριθμ. 710/14 

Διαδικασία εφαρμογής του εδαφίου ε’ της παραγράφου 
2.1.16 του Παραρτήματος Β' της απόφασης της ΕΕΤΤ 
ΑΠ. 676/41/20-12-2012 «Κανονισμός Γενικών Αδειών» 
(ΦΕΚ 298/Β'/2013) σχετικά με τους Κωδικούς ΙΜΕΙ 
κλεμμένων συσκευών. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (Ε.Ε.Τ.Τ.) 

Έχοντας υπόψη: 

α. το Ν. 4070/2012 «Ρυθμίσεις Ηλεκτρονικών Επικοινω¬ 
νιών, Μεταφορών, ΔημοσίωνΈργων και άλλες διατάξεις» 
(ΦΕΚ 82/Α'/10.04.2012), όπως ισχύει, και ιδίως τα άρθρα 
3 και 12, στοιχ. (λδ), 

β. το Ν. 3471/2006 «Προστασία δεδομένων προσω¬ 
πικού χαρακτήρα και της ιδιωτικής ζωής στον τομέα 
των ηλεκτρονικών επικοινωνιών και τροποποίηση του 
Ν. 2472/1997», (ΦΕΚ 133/Α72006), 
γ. το Ν. 2251/1994 «Περί προστασίας καταναλωτών» (ΦΕΚ 
191/Α71994), όπως τροποποιήθηκε με το Ν. 3587/2007 
«Τροποποίηση και συμπλήρωση του Ν. 2251/1994 «Προ¬ 
στασία των καταναλωτών», όπως ισχύει - Ενσωμάτωση 
της Οδηγίας 2005/29 του Ευρωπαϊκού Κοινοβουλίου και 
του Συμβουλίου (ΕΕ Λ 149)» (ΦΕΚ 152/Α72007), 
δ. την απόφαση ΕΕΤΤ ΑΠ 375/10/14-2-2006 «Κανονισμός 
Διαδικασίας Δημόσιας Διαβούλευσης» (ΦΕΚ 314/Β72006), 
ε. την απόφαση της ΕΕΤΤ ΑΠ 676/41/20-12-2012 «Κανο¬ 
νισμός Γ ενικών Αδειών» (ΦΕΚ 298/Β72013), όπως τροπο¬ 
ποιήθηκε με τις Αποφάσεις της ΕΕΤΤ ΑΠ. 693/12/4-6-2013 
(ΦΕΚ 1529/Β721-6-2013) και ΑΠ. 701/064/23-12-2013 (ΦΕΚ 
179/Β731-1-2014), 

στ. το υπ’ αριθ. πρωτ. ΕΕΤΤ 50394/9-12-2013 αίτημα της 
Ένωσης Εταιρειών Κινητής Τηλεφωνίας με θέμα «Αίτημα 
για συνάντηση εργασίας με τα αρμόδια στελέχη ΕΕΤΤ 
για εξέταση επιπλοκών στον καθορισμό κοινών τεχνι¬ 
κών προδιαγραφών ανταλλαγής των ΙΜΕΙ κλεμμένων 
συσκευών κινητής τηλεφωνίας μεταξύ των Παροχών 
Κινητής Τηλεφωνίας», 

ζ. την από 5/2/2014 επιστολή της Ένωσης Εταιρει¬ 
ών Κινητής Τηλεφωνίας που έλαβε αριθ. πρωτ. ΕΕΤΤ 
6055/12-2-2014 με θέμα «Πρόταση του Κλάδου Κινητών 
Επικοινωνιών για «ισοδύναμη» λύση της απομακρυσμέ¬ 
νης φραγής κλεμμένων κινητών από τον ίδιο το χρήστη». 


η. την υπ’ αριθ. πρωτ. 5551/10-2-2014 επιστολή της 
Εταιρείας νοάαΐοηθ με θέμα «Εκθεση Προόδου Εργασι¬ 
ών μηνός Ιανουάριου 2014 αναφορικά με τις ρυθμίσεις 
του δευτέρου εδαφίου του άρθρου 16 του Κανονισμού 
Γ ενικών Αδειών», 

θ. την υπ’ αριθ. πρωτ. 8908/28-2-2014 επιστολή 
της Εταιρείας ΟοεπιοΙθ με θέμα «Αναβολή έναρξης 
της ισχύος διατάξεων της απόφασης της ΕΕΤΤ ΑΠ. 
676/41/20.12.2012 «Κανονισμός Γ ενικών Αδειών» (ΦΕΚ 298/ 
Β72013) και έκθεση προόδου εργασιών της ΟΟδΜΟΤΕ 
για την εφαρμογή του», 

ι. την υπ’ αριθ. πρωτ. 8918/28-2-2014 επιστολή της Εται¬ 
ρείας νοόαίοηθ με θέμα «Εκθεση Προόδου Εργασιών 
μηνός Φεβρουάριου 2014 αναφορικά με τις ρυθμίσεις 
του δευτέρου εδαφίου του άρθρου 16 του Κανονισμού 
Γ ενικών Αδειών», 

ια. την υπ’ αριθμ. 28841/07.03.2014 Εισήγηση της αρ¬ 
μόδιας υπηρεσίας της ΕΕΤΤ, 

ιβ. το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού ούτε σε βάρος του προϋπολογισμού 
της ΕΕΤΤ, 

και ύστερα από προφορική εισήγηση των Προέδρου 
και Αντιπροέδρου της ΕΕΤΤ (Κωνσταντίνου Γ. Λουρό- 
πουλου και Δρ. Νικολάου X. Παπαουλάκη), αποφασίζει: 

Αρθρο 1 

Γ ια την εφαρμογή του εδαφίου ε’ της παραγράφου 
2.1.16 του Παραρτήματος Β' της απόφασης της ΕΕΤΤ 
ΑΠ. 676/41/20-12-2012 «Κανονισμός Γ ενικών Αδειών» (ΦΕΚ 
298/Β'/2013), όπως ισχύει, ακολουθείται η εξής διαδι¬ 
κασία: 

1. Οι πάροχοι υπηρεσιών κινητής τηλεφωνίας τηρούν 
λίστες με τους Διεθνείς Κωδικούς Κινητών Τηλεφώνων 
(ΙηΙθΓηαίίοηαΙ ΜοόίΙθ ΕρυίρπίθηΙ Ιάθηϋίγ, ΙΜΕΙ) κλεμμένων 
συσκευών των χρηστών. Η εγγραφή του ΙΜΕΙ ενός κινη¬ 
τού στη λίστα αυτή πραγματοποιείται μετά από σχετική 
έγγραφη αίτηση του χρήστη, ο οποίος δήλωσε νομίμως 
την κλοπή της συσκευής του, εκτός από τις ακόλουθες 
περιοριστικά αναφερόμενες περιπτώσεις: 

ί. ο δηλούμενος Κωδικός ΙΜΕΙ δεν είναι έγκυρος σύμ¬ 
φωνα με τα αναφερόμενα στα σχετικά κείμενα προδι¬ 
αγραφών για τους Κωδικούς ΙΜΕΙ του ΟδΜ ΑεεοοΙαΙΙοη. 

Ο δηλούμενος Κωδικός ΙΜΕΙ θεωρείται έγκυρος μόνον 
εφόσον δώσουν έγκυρο αποτέλεσμα όλοι οι επιμέρους 

έλεγχοι των πεδίων του. Εάν ο δηλούμενος Κωδικός 
ΙΜΕΙ δεν είναι έγκυρος, δεν εισάγεται στην τηρούμενη 
λίστα και ενημερώνεται σχετικά ο αϊτών συνδρομητής 
για το λόγο μη υλοποίησης του αιτήματος του. 

ϋ. ο δηλούμενος Κωδικός ΙΜΕΙ συνδέεται με περισσό¬ 
τερους από 4 τηλεφωνικούς αριθμούς τουλάχιστον σε 
ένα από τα δίκτυα κινητής τηλεφωνίας. 

Η εξέταση της σύνδεσης αυτής πραγματοποιείται 
μεταξύ όλων των ΙΜΕΙε που χρησιμοποιήθηκαν για την 
πραγματοποίηση κλήσεων κατά την τελευταία από την 
ημερομηνία υποβολής της αίτησης του συνδρομητή 
εβδομάδα στο δίκτυο του παρόχου. Για τις ανάγκες 
της εξέτασης αυτής οι εβδομάδες είναι 4 και ορίζονται 
ως εξής: 

> Πρώτη εβδομάδα: Από την 1η έως και την 7η ημέρα 
του μήνα 

> Δεύτερη εβδομάδα: Από την 8η έως και την 14η 
ημέρα του μήνα 

> Τρίτη εβδομάδα: Από την 15η έως και την 21η ημέρα 
του μήνα 

> Τέταρτη εβδομάδα: Από την 22η έως και την 28η 
ημέρα του μήνα 

Στην περίπτωση αυτή ο Κωδικός ΙΜΕΙ δεν εισάγε- 
ται στην τηρούμενη λίστα και ενημερώνεται σχετικά 
ο αϊτών συνδρομητής για το λόγο μη υλοποίησης του 
αιτήματος του. 

Η εξέταση εάν συντρέχουν οι ανωτέρω προϋποθέσεις 
πραγματοποιείται εντός δύο (2) εργάσιμων ημερών από 
τη λήψη της σχετικής έγγραφης αίτησης του χρήστη. 

Ειδικότερα, η εγγραφή στη λίστα πραγματοποιείται 
με την ακόλουθη διαδικασία: 

Α. Κάθε πάροχος υπηρεσιών κινητής τηλεφωνίας απο¬ 
στέλλει ανά εβδομάδα στους υπόλοιπους παρόχους 
τους κωδικούς ΙΜΕΙ κλεμμένων συσκευών των χρηστών 
του οι οποίοι έχουν το δικαίωμα εγγραφής στη λίστα 
επειδή ικανοποιούν τις προϋποθέσεις εγγραφής στη 
λίστα για το δίκτυό του καθώς και τον αύξοντα αριθμό 
εβδομάδας με βάση την οποία έγινε η εξέταση. Οι Κω¬ 
δικοί ΙΜΕΙ που αποστέλλονται αφορούν τις αιτήσεις των 
οποίων η διαδικασία εξέτασης σύμφωνα με τα ανωτέρω 
οριζόμενα έχει ολοκληρωθεί μέχρι την προηγούμενη της 
αποστολής εργάσιμη ημέρα. 

Β. Κάθε πάροχος που λαμβάνει την προηγούμενη ενη¬ 
μέρωση εξετάζει εάν οι κωδικοί αυτοί έχουν το δικαίωμα 
εγγραφής στη λίστα για το δίκτυό του με τα στοιχεία 
της εβδομάδας για την οποία έγινε η εξέταση και στο 
αρχικό δίκτυο. Στη συνέχεια, κάθε πάροχος ενημερώνει 
όλους τους υπόλοιπους παρόχους εντός αποκλειστικής 
προθεσμίας τριών εργάσιμων ημερών από τη λήψη της 
υπό στοιχείο 1 ενημέρωσης για τους κωδικούς ΙΜΕΙ που 
δεν έχουν το δικαίωμα εγγραφής στη λίστα για το 
δίκτυό του. Οι πάροχοι που λαμβάνουν την ενημέρωση 
αυτή αφαιρούν τους εν λόγω κωδικούς ΙΜΕΙ από τους 
κωδικούς που θα μπλοκαριστούν. 

Γ. Όλοι οι πάροχοι εντός αποκλειστικής προθεσμίας 
πέντε εργάσιμων ημερών από τη λήψη της υπό στοιχείο 
1 ενημέρωσης εισάγουν στη λίστα που τηρούν με τους 
Διεθνείς Κωδικούς Κινητών Τηλεφώνων (ΙηΙθίτιαίίοηαΙ 
ΜοόίΙθ ΕρυίρηηθηΙ ΙόθπΙίΙγ, ΙΜΕΙ) κλεμμένων συσκευών 
των χρηστών τους κωδικούς ΙΜΕΙ που έχουν το δικαίωμα 
εγγραφής στη λίστα σε όλα τα δίκτυα σύμφωνα με την 
ανωτέρω διαδικασία. 


2. Κάθε πάροχος απαγορεύει τη λήψη ή/και παροχή 
οποιοσδήποτε υπηρεσίας ηλεκτρονικών επικοινωνιών 
από συσκευή με ΙΜΕΙ που ανήκει στη λίστα με τους 
Κωδικούς ΙΜΕΙ κλεμμένων συσκευών την οποία τηρεί. 

3.. Κάθε πάροχος δύναται να εισάγει στη λίστα με τα 
ΙΜΕΙ που τηρεί και ΙΜΕΙ συσκευών που έχουν δηλωθεί 
ως κλεμμένες σε άλλες χώρες παγκοσμίως. 

4. Η εγγραφή του ΙΜΕΙ ενός κινητού στη λίστα με 
τους Διεθνείς Κωδικούς Κινητών Τηλεφώνων κλεμμένων 
συσκευών των χρηστών μπορεί να πραγματοποιηθεί και 
μετά από σχετικό αίτημα της Ελληνικής Αστυνομίας ή 
άλλης διωκτικής Αρχής της χώρας. 

5. Συνδρομητής, του οποίου ο κωδικός ΙΜΕΙ της συ¬ 
σκευής του μπλοκάρεται με βάση την ανωτέρω δια¬ 
δικασία, έχει το δικαίωμα να αιτηθεί από τον πάροχό 
του την άρση του μπλοκαρίσματος προσκομίζοντας 
αποδεικτικά στοιχεία για το ΙΜΕΙ της συσκευής του και 
το νόμιμο τρόπο απόκτησής της, η οποία σε κάθε περί¬ 
πτωση πρέπει να έχει λάβει χώρα πριν την ημερομηνία 
δήλωσης της κλαπείσας συσκευής. Ο πάροχος εξετάζει 
το αίτημα και κρίνει κατά περίπτωση. Σε περίπτωση που 
αποφασίσει την άρση του μπλοκαρίσματος, οφείλει να 
ενημερώσει σχετικά το συνδρομητή που είχε υποβάλει 
την αίτηση για το μπλοκάρισμα καθώς και τους υπόλοι¬ 
πους παρόχους για να αφαιρέσουν τον εν λόγω κωδικό 
ΙΜΕΙ από τη λίστα που τηρούν. 

6. Η περιγραφείσα ανωτέρω διαδικασία για την ενη¬ 
μέρωση των λιστών με τους Κωδικούς ΙΜΕΙ κλεμμένων 
συσκευών των χρηστών υλοποιείται το αργότερο εντός 
πέντε (5) μηνών από την έναρξη ισχύος της παρούσας. 

7. Μέχρι την υλοποίηση της ανωτέρω διαδικασίας, 
οι πάροχοι ενημερώνουν τους πελάτες τους μέσω της 
ιστοσελίδας τους ή/και μέσω ενημερωτικών φυλλαδίων 
στα καταστήματά τους ή/και μέσω υπενθύμισης στους 
μηνιαίους λογαριασμούς που αποστέλλουν στους συν¬ 
δρομητές για τις δυνατότητες χρήσης εφαρμογών που 
διασφαλίζουν απομακρυσμένο κλείδωμα της συσκευής 
τους από τους ίδιους τους συνδρομητές σε περίπτωση 
κλοπής. 

8. Οι καταγγελίες για μη συμμόρφωση των παροχών 
δικτύων ή/και υπηρεσιών ηλεκτρονικών επικοινωνιών 
προς τις υποχρεώσεις που θεσπίζονται με τον παρούσα 
υποβάλλονται στην ΕΕΤΤ, η οποία τις εξετάζει και δύνα- 
ται να επιβάλλει τις διοικητικές κυρώσεις που προβλέ- 
πονται στο άρθρο 77 του Νόμου 4070/2012, όπως ισχύει, 
εκδίδοντας ειδικά αιτιολογημένη απόφαση, ύστερα από 
προηγούμενη ακρόαση των παροχών. 

Αρθρο 2 

Η ισχύς της παρούσας απόφασης άρχεται από την 
ημερομηνία δημοσίευσής της στην Εφημερίδα της Κυ- 
βερνήσεως, εκτός εάν ορίζεται άλλως σε επιμέρους 
διατάξεις αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 13 Μαρτίου 2014 
Ο Πρόεδρος 

ΚΩΝΣΤΑΝΤΙΝΟΣ Γ. ΛΟΥΡΟΠΟΥΛΟΣ 

